钦定古今图书集成/明伦汇编/官常典/第789卷 > 钱暄
## 钦定古今图书集成/明伦汇编/官常典/第789卷 > 钱暄

按《宋史钱惟演传》：惟演子暄，字载阳，以父荫累官驾
部郎中，知抚州，移台州。台城恶地下，秋潦暴集，辄圮
溺人多即山为居。暄为增治城堞，垒石为台，作大堤
捍之。进少府监，权盐铁副使。暄钩考诸路逋租，两浙
转运使负课当坐。暄上言：“浙部仍岁饥，故租赋不登
籍。今使者获罪，必亟敛于民，民不堪矣。”神宗即诏释
之。官制行，为光禄卿，出知郓州，拜宝文阁待制，卒。子
景臻，尚秦、鲁国大长公主。景臻子忱，在《外戚传》。